Nolikuma 6.pielikums

**LĪGUMS Nr.**

Siguldā 2017.gada \_\_.\_\_\_\_\_\_\_\_\_\_

**Siguldas novada Dome**, reģistrācijas Nr. 90000048152, juridiskā adrese Pils ielā 16, tās izpilddirektores Jeļenas Zarandijas personā, kura rīkojas uz 2013.gada 13.jūnija Siguldas novada Domes saistošajiem noteikumiem Nr.14 “Siguldas novada pašvaldības Nolikums” (prot.Nr.13.,§2) no vienas puses, turpmāk saukts **Pasūtītājs**, no vienas puses un

**“\_\_\_\_\_\_\_\_\_\_\_\_\_”,** vienotais reģistrācijas Nr. \_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_ tās \_\_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar \_\_\_\_\_\_\_\_\_\_\_\_\_\_, turpmāk tekstā saukts **Izpildītājs** no otras puses,

kopā un atsevišķi turpmāk tekstā saukti Puses, bez maldības, viltus vai spaidiem, pamatojoties uz Siguldas novada Domes veiktā iepirkuma „Siguldas novada pašvaldības ielu un ceļu novērtējums un kartogrāfiskā materiāla sagatavošana, aktualizācija un uzturēšana, programmatūras nodrošinājums transporta infrastruktūras un kartogrāfiskās datu bāzes izveidošanai” (identifikācijas Nr. SND 2017/02) rezultātiem, noslēdz šo līgumu, turpmāk tekstā Līgums, par sekojošo:

1. LĪGUMA PRIEKŠMETS
	1. Pasūtītājs uzdod, bet Izpildītājs apņemas piegādāt tehnisko nodrošinājumu un veikt Siguldas novada pašvaldības ielu un ceļu inventarizāciju, vērtēšanu, reģistrāciju un uzskaiti un kartogrāfiskā materiāla sagatavošanu, aktualizāciju un uzturēšanu ar saviem spēkiem, tehniskajiem līdzekļiem, materiāliem un speciālistiem, turpmāk tekstā kopā saukts - Darbs.
	2. Darbs izpildāms atbilstoši Līguma un tā pielikumu prasībām - Darba uzdevumam (Pielikums Nr.2), Tehniskajai specifikācijai (Pielikums Nr.3), Pretendenta pieteikumam (Pielikums Nr.1), plānotajam darbu izpildes grafikam (Pielikums Nr.4) un iesniegtajam finanšu piedāvājumam (Pielikums Nr.5), kā arī atbilstoši Latvijas Republikas normatīvajiem aktiem.
	3. Izpildītājs apliecina, ka viņam ir saistošs iepirkuma Nolikums un visi iepirkuma „Siguldas novada pašvaldības ielu un ceļu novērtējums un kartogrāfiskā materiāla sagatavošana, aktualizācija un uzturēšana, programmatūras nodrošinājums transporta infrastruktūras un kartogrāfiskās datu bāzes izveidošanai”, (identifikācijas Nr. SND 2017/02) piedāvājumā iesniegtie dokumenti.
	4. Darbs ir sadalīts 3 posmos:
		1. Tehniskā nodrošinājuma piegāde atbilstoši Tehniskajai specifikācijai (Pielikums Nr.3) un finanšu piedāvājumam (Pielikums Nr.5);
		2. ielu un ceļu novērtējuma Sistēmas izstrāde un pieslēgšana Izpildītāja izveidotai programmatūrai atbilstoši Darba uzdevumam (Pielikums Nr.2) un finanšu piedāvājumam (Pielikums Nr.5);
		3. Sistēmas uzturēšana atbilstoši Darba uzdevumam (Pielikums Nr.2) un finanšu piedāvājumam (Pielikums Nr.5).
2. LĪGUMA IZPILDES TERMIŅŠ
	1. Līgums stājas spēkā ar tā parakstīšanas brīdi un ir spēkā līdz Pušu saistību pilnīgai izpildei.
	2. Darba izpildes termiņš:
		1. tehniskā nodrošinājuma piegādei atbilstoši Tehniskajai specifikācijai (Pielikums Nr.3) un finanšu piedāvājumam (Pielikums Nr.5) - 3 (trīs) nedēļas no līguma abpusējas parakstīšanas brīža;
		2. ielu un ceļu novērtējuma Sistēmas izstrāde un pieslēgšana Izpildītāja izveidotai programmatūrai atbilstoši Darba uzdevumam (Pielikums Nr.2) un finanšu piedāvājumam (Pielikums Nr.5) - 8 (astoņi) mēneši no līguma abpusējas parakstīšanas brīža;
		3. Sistēmas uzturēšanai atbilstoši Darba uzdevumam (Pielikums Nr.2) un finanšu piedāvājumam (Pielikums Nr.5) - 3 (trīs) gadi no Līguma 2.3. punktā noteiktā brīža.
	3. Izpildītājs Līguma 1.4.3. apakšpunktā noteikto Sistēmas uzturēšanu uzsāk pildīt nākamajā dienā, pēc tam, kad Puses ir parakstījušas nodošanas - pieņemšanas aktu par Sistēmas izstrādi un pieslēgšanu Izpildītāja izveidotai programmatūrai un veic 36 mēnešus, skaitot no Sistēmas uzturēšanas izpildes uzsākšanas dienas.
3. LĪGUMCENA UN NORĒĶINU KĀRTĪBA
	1. Pasūtītājs, saskaņā ar Izpildītāja Finanšu piedāvājumu (pielikums Nr.5), apņemas samaksāt Izpildītājam par Darbu kopējo līgumcenu \_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ euro un \_\_ centi) un PVN 21 % \_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ euro un \_\_ centi). Kopējā līgumcena ar PVN 21 % - \_\_\_\_\_\_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_ euro un \_\_ centi).
	2. Līguma 3.1. punktā minēto Līgumcenu Pasūtītājs samaksā Izpildītājam sekojošā kārtībā:
		1. Par Līguma 1.4.1. punktā noteiktā tehniskā nodrošinājuma piegādi Pasūtītājs samaksās Izpildītājam \_\_\_\_\_ EUR (\_\_\_\_ euro \_\_\_\_\_\_ centi), tajā skaitā pievienotās vērtības nodokli 21 % \_\_\_\_\_ EUR (\_\_\_\_\_ euro \_\_\_\_\_\_ centi), 20 kalendāro dienu laikā, pēc nodošanas - pieņemšanas akta par tehniskā nodrošinājuma piegādi parakstīšanas, kā arī attiecīga Izpildītāja atbilstoši normatīvajiem aktiem sagatavota rēķina saņemšanas, iesniedzot iepriekšminētos dokumentus gan papīra formātā Līguma 4.5. punktā minētajai kontaktpersonai, gan nosūtot tos elektroniski uz e-pasta adresi: rekini@sigulda.lv;
		2. Par Līguma 1.4.2. punktā noteikto ielu un ceļu Sistēmas izstrādi un pieslēgšanu Izpildītāja izveidotai programmatūrai Pasūtītājs samaksās Izpildītājam \_\_\_\_\_ EUR (\_\_\_\_ euro \_\_\_\_\_\_ centi), tajā skaitā pievienotās vērtības nodokli 21 % \_\_\_\_\_ EUR (\_\_\_\_\_ euro \_\_\_\_\_\_ centi), 20 kalendāro dienu laikā, pēc nodošanas - pieņemšanas akta par Sistēmas izstrādi un pieslēgšanu Izpildītāja izveidotai programmatūrai parakstīšanas, kā arī attiecīga Izpildītāja atbilstoši normatīvajiem aktiem sagatavota rēķina saņemšanas, iesniedzot iepriekšminētos dokumentus gan papīra formātā Līguma 4.5. punktā minētajai kontaktpersonai, gan nosūtot tos elektroniski uz e-pasta adresi: rekini@sigulda.lv.
		3. Par Līguma 1.4.3.punktā noteikto Sistēmas uzturēšanu uz Pretendenta servera un datu piegādi no datu bāzēm Pasūtītājs samaksās Izpildītājam 36 vienādās daļās, t.i. EUR \_\_\_\_\_ (\_\_\_\_ euro \_\_\_\_\_\_ centi), tajā skaitā pievienotās vērtības nodokli \_\_\_% - EUR \_\_\_\_\_ (\_\_\_\_\_ euro \_\_\_\_\_\_ centi), par katru uzturēšanas izpildes mēnesi. Papildus ikmēneša rēķinā tiek iekļautas faktiski pēc Pasūtītāja pieprasījuma nostrādāto Izpildītāja darbinieku darba stundu izmaksas, saskaņā ar finanšu piedāvājumu (Pielikums Nr.5), rēķins tiks apmaksāts 20 kalendāro dienu laikā pēc nodošanas - pieņemšanas akta par atskaites mēnesī veiktiem darbiem parakstīšanas, kā arī attiecīga Izpildītāja atbilstoši normatīvajiem aktiem sagatavota rēķina saņemšanas, iesniedzot iepriekšminētos dokumentus gan papīra formātā Līguma 4.5. punktā minētajai kontaktpersonai, gan nosūtot tos elektroniski uz e-pasta adresi: rekini@sigulda.lv.
		4. Pasūtītāja maksājums tiek uzskatīts par izpildītu dienā, kad Līgumā noteiktais maksājums ir saņemts Izpildītāja norādītajā bankas kontā. Strīdus gadījumā Pasūtītāja maksājums tiek uzskatīts par izpildītu dienā, kad Pasūtītājs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.
4. PUŠU TIESĪBAS UN PIENĀKUMI
	1. Pasūtītājs apņemas:
		1. nodrošināt Izpildītāju ar Darba iepildei nepieciešamo informāciju un dokumentāciju;
		2. pieņemt pabeigto Darbu no Izpildītāja šajā Līgumā norādītajā kārtībā;
		3. samaksāt Izpildītājam par kvalitatīvi veiktu Darbu šajā līgumā noteikto līgumcenu.
	2. Izpildītājs apņemas:
		1. veikt Darbu atbilstoši Latvijas Republikā spēkā esošajiem normatīvajiem aktiem šajā Līgumā norādītajos termiņos, apjomā un kvalitātē, kas pilnībā atbilst Pasūtītāja izvirzītajām prasībām Iepirkumā un Izpildītāja iesniegtajam piedāvājumam.
	3. Pasūtītājam ir tiesības jebkurā brīdī veikt Darbu izpildes pārbaudi, pārbaudot vai tā atbilst Līguma un tā pielikumu prasībām.
	4. Ja Pasūtītājs konstatē, ka Darbs nav sniegts pilnībā vai atbilstošā kvalitātē, Pasūtītājs var neparakstīt pieņemšanas-nodošanas aktu un Izpildītājam tie jānovērš Pasūtītāja noteiktajā termiņā.
	5. Izpildītājam ir pienākums, ceļu un ielu vērtēšanas, inventarizācijas, reģistrācijas un uzskaites dokumentācijas izpildes un Sistēmas sagatavošanas laikā, katru mēnesi, Pasūtītāja telpās rīkot un apmeklēt darba sapulces un atskaitīties Pasūtītājam par darba izpildes gaitu un paveikto Darbu.
	6. Izpildītājam ir pienākums ievērot konfidencialitāti attiecībā uz visu šī Līguma darbības laikā no Pasūtītāja saņemto informāciju un nodrošināt Pasūtītāja datu drošību un saglabāšanu, izņemot Latvijas Republikas normatīvajos aktos paredzētos gadījumus.
	7. Izpildītājam ir pienākums visus ar Līguma izpildi saistītos jautājumus risināt ar Pasūtītāja pārstāvi –Arni Rietumu, tālrunis: 67800950, mob. 26303937, e-pasts: \_arnis.rietums@sigulda.lv.
	8. Atbildīgais par Līguma saistību izpildi no Izpildītāja puses ir \_\_\_\_\_\_\_\_\_\_\_\_\_\_\_\_\_, mob. tālr. \_\_\_\_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_.
5. DARBA NODOŠANAS - PIEŅEMŠANAS KĀRTĪBA
	1. Līguma 3.2.1., 3.2.2. un 3.2.3. punktos aprakstītajos gadījumos, Izpildītājs iesniedz Pasūtītājam nodošanas - pieņemšanas aktu 2 (divos) eksemplāros.
	2. Pasūtītājam 5 (piecu) dienu laikā no nodošanas - pieņemšanas akta par tehniskā nodrošinājuma piegādi saņemšanas jānodod Izpildītājam parakstīts akts vai motivēts atteikums pieņemt Darba posmu par tehniskā nodrošinājuma piegādi. Gadījumā, ja Pasūtītājs neparaksta aktu 5 (piecu) dienu laikā, kā arī nesniedz motivētu atteikumu pieņemt Darba posmu par programmatūras nodrošinājuma piegādi, Darbs par programmatūras nodrošinājuma piegādi skaitās pieņemts un apmaksa tiek veikta Līguma 3.2.1.apakšpunktā norādītajā termiņā.
	3. Pasūtītājam 5 (piecu) dienu laikā no nodošanas - pieņemšanas akta par Sistēmas izstrādi un pieslēgšanu Pretendenta izveidotai programmatūrai saņemšanas jānodod Izpildītājam parakstīts akts vai motivēts atteikums pieņemt Darba posmu par Sistēmas izstrādi un pieslēgšanu Pretendenta izveidotai programmatūrai. Gadījumā, ja Pasūtītājs neparaksta aktu 5 (piecu) dienu laikā, kā arī nesniedz motivētu atteikumu pieņemt Darba posmu par Sistēmas izstrādi un pieslēgšanu Pretendenta izveidotai programmatūrai, Darbs par Sistēmas izstrādi un pieslēgšanu Pretendenta izveidotai programmatūrai skaitās pieņemts un apmaksa tiek veikta Līguma 3.2.2.apakšpunktā norādītajā termiņā.
	4. Pasūtītājam 5 (piecu) dienu laikā no nodošanas - pieņemšanas akta par atskaites mēnesī veiktajiem darbiem saņemšanas jānodod Izpildītājam parakstīts akts vai motivēts atteikums pieņemt atskaites mēnesī paveiktos darbus. Gadījumā, ja Pasūtītājs neparaksta aktu 5 (piecu) dienu laikā, kā arī nesniedz motivētu atteikumu pieņemt Darba posmu par atskaites mēnesī veiktajiem darbiem, Darbs par atskaites mēnesī veiktajiem darbiem skaitās pieņemts un apmaksa tiek veikta Līguma 3.2.3.apakšpunktā norādītajā termiņā.
	5. Ja ir Pasūtītāja motivēts atteikums pieņemt attiecīgā Darba posmu, Puses sastāda divpusēju aktu, kam ir pievienots saraksts par Darba posma daļām, ko nepieciešams pārstrādāt vai paveikt līdz galam ar norādi par to izpildes termiņiem.
6. PUŠU ATBILDĪBA
	1. Par Līguma 1.4.1 apakšpunktā noteiktā tehniskā nodrošinājuma piegādes izpildes termiņa nokavējumu, par katru savlaicīgi nepiegādāto tehniskā nodrošinājumam paredzēto vienību, Izpildītājs maksā Pasūtītājam līgumsodu EUR 200,00 (Divi simti eiro un 00 centi) apmērā.
	2. Par Līguma 1.4.2. apakšpunktā noteiktā Sistēmas izstrādes un pieslēgšanas Pretendenta izveidotai programmatūrai izpildes termiņa nokavējumu Izpildītājs maksā Pasūtītājam līgumsodu 1 % no kopējās līgumcenas par katru nokavēto dienu, taču ne vairāk kā 10% no kopējās līgumcenas.
	3. Par samaksas termiņa nokavējumu Pasūtītājs maksā Izpildītājam līgumsodu 1 % apmērā no nenomaksātās summas par katru nokavēto dienu, taču ne vairāk kā 10% no kopējās līgumcenas.
	4. Pasūtītājam, veicot Līgumā noteiktos maksājumus, ir tiesības ieturēt no tiem līgumsodus, kas Izpildītājam noteikti un aprēķināti saskaņā ar Līgumu.
	5. Līgumsoda samaksa nokavējuma gadījumā neatbrīvo Puses no saistību pilnīgas izpildes.
7. NEPĀRVARAMA VARA
	1. Puses tiek atbrīvotas no atbildības par daļēju vai pilnīgu saistību neizpildīšanu šī Līguma ietvaros, ja šī neizpildīšana ir sekas tādiem apstākļiem un notikumiem kā dabas katastrofas, auto katastrofas, ūdens plūdi, ugunsnelaime, zemestrīce un citas stihiskas nelaimes, pēkšņs, neparedzēts elektroenerģijas padeves traucējums, karš, streiki, nemieri, valsts iekšējie apvērsumi un citi apstākļi, kas neiekļaujas Pušu iespējamās kontroles robežās, turpmāk tekstā – Nepārvarama vara, tādā gadījumā Līguma saistību izpildes termiņš tiek pagarināts par laiku, kas vienāds ar Nepārvaramas varas izraisīto Līguma saistību aizkavēšanos.
	2. Pušu nespēja pildīt kādu no savām saistībām saskaņā ar šo Līgumu netiks uzskatīta par šī Līguma izbeigšanu vai saistību nepildīšanu, ja Pušu nespēja izriet no Nepārvaramas varas notikuma, un, ja Puse, kuru ietekmējis šāds notikums:
		1. ir veikusi visus pamatotos piesardzības pasākumus, veltījusi nepieciešamo uzmanību un iespēju robežās veikusi pamatotas alternatīvas darbības, lai izpildītu šī Līguma noteikumus;
		2. ir centusies iesaistīt trešās personas vai atbilstošas kompetences valsts vai pašvaldību iestādes, lai novērstu vai mazinātu Nepārvaramas varas iedarbību;
		3. ir informējusi otru Pusi par Nepārvaramas varas apstākļu iestāšanos.
	3. Ja Nepārvarama vara ir spēkā ilgāk par 1 (vienu) kalendāro mēnesi, katrai no Pusēm ir tiesības vienpusēji izbeigt šo Līgumu.
8. STRĪDU IZSKATĪŠANAS KĀRTĪBA
	1. Jebkuras nesaskaņas, domstarpības vai strīdi, kas izceļas no Līguma izpildes, tiks risināti savstarpēju sarunu ceļā, kas tiks attiecīgi protokolētas.
	2. Gadījumā, ja Puses nespēj vienoties par strīdu izšķiršanu, strīds risināms tiesā saskaņā ar normatīvajiem aktiem.
9. KONFIDENCIONĀLĀ INFORMĀCIJA
	1. Puses apņemas neizpaust trešajām pusēm informāciju saistībā ar Darbu un tā detaļām, kas bijušas pieejamas Līguma izpildes gaitā, izņemot gadījumus, kad šādu informāciju pieprasa tiesībsargājošās vai citas iestādes, kurām ir piešķirtas šādas tiesības, saskaņā ar Latvijas Republikas normatīvajiem aktiem.
	2. Par konfidenciālu informāciju uzskatāma:
		1. jebkura informācija un dati neatkarīgi no to formas, informācijas nesēja un iegūšanas veida, kas ir vai var būt saistīta ar Darbu, tehniskajiem risinājumiem, vietas piekļuves datiem;
		2. jebkuri ziņojumi, analīzes, pārskati un citi dokumenti, ko ir sagatavojusi kādā no Pusēm, Puses darbinieki un/ vai to pilnvarotās personas, saistībā ar Līgumu un tā izpildi;
		3. konfidenciālās informācijas noteikumi ir spēkā Līguma darbības laikā, kā arī pēc Līguma darbības izbeigšanās.
	3. Puses apņemas personu datus izmantot tikai Līgumā noteikto saistību izpildei un veikt personas datu apstrādi saskaņā ar Līguma, Fizisko personu datu aizsardzības likuma u.c. Latvijas Republikā spēkā esošo normatīvo aktu, kas regulē fizisko personu datu aizsardzību, prasībām un nosacījumiem.
	4. Puses nodrošina, ka to darbinieki, kuri iesaistīti personas datu, kuru apmaiņa tiek veikta uz Līguma pamata, apstrādē, ievēro šādas minimālas personas datu apstrādes prasības:
		1. neaplūkot personas datus un neveikt personas datu apstrādi, ja tas nav nepieciešamas darbiniekam uzdotā darba, kas izriet no šajā līgumā noteikto darbību realizācijas izpildei;
		2. nekopēt personu datus no Pušu informācijas sistēmām uz jebkādiem datu nesējiem un neizmantot personu datus saturošus informācijas nesējus no darba telpām;
		3. neizpaust trešajām personām personas datus vai tehnisko informāciju, kas darbiniekam kļuvuši zināmi, pildot darba pienākumus.
10. LĪGUMA IZBEIGŠANA
	1. Izpildītājam ir tiesības vienpusēji izbeigt Līgumu, par to iepriekš rakstiski paziņojot Pasūtītājam, ja Pasūtītājs kavē Līgumā noteikto maksājumu vairāk kā 20 kalendārās dienas.
	2. Pasūtītājam ir tiesības vienpusēji izbeigt Līgumu, par to iepriekš rakstiski paziņojot Izpildītājam gadījumos, ja:
		1. Izpildītājs kavē Līguma 2.2.1. un 2.2.2. apakšpunktos noteiktos termiņus vairāk kā 10 kalendārās dienas;
		2. ja Izpildītājs Līgumā noteiktajā termiņā nav uzsācis Darbu izpildi vai neievēro normatīvo aktu prasības;
		3. Izpildītājs pārkāpj Līguma un tā pielikumu noteikumus;
		4. Tiek pasludināts Izpildītāja maksātnespējas process vai tiek uzsākts Izpildītāja likvidācijas process.
	3. Līguma izbeigšana neatbrīvo Puses no tām savstarpējām finansiālām un citām no šī Līguma izrietošām saistībām, kas radušās Līguma darbības laikā un nav tikušas nokārtotas līdz Līguma izbeigšanai.
	4. Puses ir tiesīgas izbeigt Līgumu, rakstiski vienojoties.
	5. Ja Pasūtītājs izmanto tiesības vienpusēji izbeigt līgumu, Puses sastāda atsevišķu aktu par faktiski izpildīto Darbu apjomu un to vērtību. Pasūtītājs pieņem Darbus tādā apjomā, kādā tie ir veikti, kuri atbilst Līgumam un ir turpmāk izmantojami.

11. ĪPAŠUMA TIESĪBAS

* 1. Pasūtītājam ir īpašuma tiesības uz ieviestajā sistēmā ievietotajiem datiem, tiek nodrošināta pieeja visiem izmantotajiem materiāliem, sagatavēm un ar Sistēmas lietošanu saistītai dokumentācijai. Pasūtītājam ir tiesības un iespējas pieprasīt Izpildītājam jebkurā brīdī sistēmas datu kopiju elektroniskā formātā, Izpildītājam tā jānodod 5 (piecu) darba dienu laikā.
	2. Darba izpildes rezultātā izstrādātie materiāli (dokumentu kopums saskaņā ar Darba uzdevumu) ir Pasūtītāja īpašums.
	3. Ja Darba izpildes laikā tiek radīta vērtība, kas var tikt uzskatīta par autortiesību objektu, Izpildītājs nodod Pasūtītājam bez papildus atlīdzības, jo minētā atlīdzība par autora mantiskajām tiesībām ir ietverta kopējā Līgumcenā.
1. NOSLĒGUMA NOTEIKUMI
	1. Pušu reorganizācijas gadījumā no šī Līguma izrietošās saistības pāriet tiesību un saistību pārņēmējam (pārņēmējiem).
	2. Visi paziņojumi un uzaicinājumi, kuri ir būtiski šī Līguma saistību izpildes sakarā, Līdzējiem ir jānosūta otram Līdzējam uz Līgumā norādītajām adresēm ierakstītās vēstulēs vai iesniedzot tos personīgi, taču informācijas apmaiņai Līdzēji var izmantot elektroniskos sakaru līdzekļus: e-pastu vai sazināties telefoniski.
	3. Līguma attiecības, kas nav atrunātas šī Līguma tekstā, tiek regulētas saskaņā ar Latvijas Republikas normatīvajiem aktiem.
	4. Jebkādas izmaiņas un papildinājumi šajā Līgumā izdarāmi, abpusēji saskaņojot un rakstiski noformējot vienošanos, kas pēc tās abpusējas parakstīšanas kļūst par šī Līguma neatņemamu sastāvdaļu.
	5. Līgums sagatavots 2 (divos) eksemplāros latviešu valodā pa vienam katrai Pusei un katram no tiem ir vienāds juridiskais spēks.
	6. Līgumam ir pievienoti 5 (pieci) pielikumi, kas ir tā neatņemama sastāvdaļa:
		1. Pretendenta pieteikums;
		2. Darba uzdevums;
		3. Tehniskā specifikācija;
		4. Plānotais darbu izpildes grafiks;
		5. Finanšu piedāvājums.
2. PUŠU REKVIZĪTI UN PARAKSTI

|  |  |  |
| --- | --- | --- |
| **Pasūtītājs:****Siguldas novada Dome** Reģ. Nr. 90000048152Adrese: Pils iela 16, Sigulda, LV2150Banka: AS SEB Banka Siguldas filiāleKonts: LV15UNLA0027800130404Kods: UNLALV2X\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_z.v. / J. Zarandija/ |  | **Izpildītājs** **“\_\_\_\_\_\_\_\_\_\_\_\_\_\_\_\_”**Reģ. Nr. \_\_\_\_\_\_\_\_\_\_\_\_\_\_\_\_Adrese: \_\_\_\_\_\_\_\_\_\_\_\_\_\_\_\_\_\_\_\_\_\_Banka: \_\_\_\_\_\_\_\_\_\_\_\_\_\_\_\_\_\_\_\_\_\_Konts: \_\_\_\_\_\_\_\_\_\_\_\_\_\_\_\_\_\_\_\_\_\_\_Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_z.v. /\_.\_\_\_\_\_\_\_\_\_\_\_\_\_/ |